[{"text_idx": "#000003", "text": "Haapsalu vo\u0303tab teeremondi ka\u0308igus maha Posti ta\u0308nava a\u0308a\u0308rsed suured puud"}, {"text_idx": "#000005", "text": "Suvise turismilinna Haapsalu u\u0308ks tuiksoon ehk Posti ta\u0308nav suletakse esmaspa\u0308evast remondiks ning 3,6 miljonit eurot maksva u\u0308mberehitusega vo\u0303etakse maha ka ta\u0308navaa\u0308a\u0308rsed puud. See on tekitanud linlastes elavat vastukaja, kuid linnavalitsuse kinnitusel asendatakse need kolme- kuni neljameetriste uute istikutega."}, {"text_idx": "#000006", "text": "5. juulist Posti ta\u0308naval enam autoga so\u0303ita ei saa ja Haapsalu vanalinna pa\u0308a\u0308seb mo\u0303nda aega raudteejaama la\u0308hedalt algavat Kalda ta\u0308navat mo\u0308o\u0308da, sest juba praegu on remondis Posti ta\u0308navaga paralleelselt vanalinna kulgev Metsa ta\u0308nav, vahendas \"Aktuaalne kaamera\"."}, {"text_idx": "#000007", "text": "Linnavalitsuse kinnitusel suunatakse Tallinna poolt linna sisenejad viitadega Vasikaholmi parklasse."}, {"text_idx": "#000008", "text": "\"See on piisavalt suur. Hetkel on see suhteliselt kasutamata, aga sinna mahub u\u0308sna palju autosid ja sealt on ainult viie- kuni seitsmeminutiline jalgsika\u0308ik vanalinna. Aga selge on ka see, et parkimiskohti meil ja\u0308a\u0308b va\u0308hemaks ja see suvi tuleb selles mo\u0303ttes natukene raske selle koha pealt ja see tuleb a\u0308ra kannatada,\" selgitas aselinnapea Innar Ma\u0308esalu."}, {"text_idx": "#000009", "text": "Posti ta\u0308nava remondiga seoses on linnaelanike seas elavat arutelu tekitanud veel u\u0308ks ku\u0308simus. Nimelt on plaanis maha vo\u0303tta seal praegu kasvavad suured puud ja asendada need uute noorte istikutega."}, {"text_idx": "#000010", "text": "Ma\u0308esalu u\u0308tles, et ta\u0308nava uus ilme peab olema kena ka ja\u0308rgnevatel aastaku\u0308mnetel. Vanade puude allesja\u0308tmine poleks tema so\u0303nul pikas perspektiivis toimiv lahendus."}, {"text_idx": "#000011", "text": "\"Tehniline po\u0303hjus on va\u0308ga lihtne. Kuna kogu katend ta\u0308nava u\u0308hest a\u0308a\u0308rest teise majast majani la\u0308heb u\u0308lesvo\u0303tmisse, siis puude juured saavad selle ka\u0308igus u\u0308sna palju kannatada. Me na\u0308gime seda ka eelmiste aastate remontide puhul. Need puud varem vo\u0303i hiljem kuivavad a\u0308ra,\" selgitas Ma\u0308esalu."}, {"text_idx": "#000012", "text": "\"Aktuaalne kaamera\" uuris Posti ta\u0308naval liikunud kohalike ka\u0308est, mida nad arvavad olemasolevate puude asendamisest."}, {"text_idx": "#000013", "text": "\"Kangesti kahju on. Nad on ilusad. Aga kui nad paari aasta pa\u0308rast niikuinii tuleb maha vo\u0303tta ja praegu suur plaan on, et autod ei mahu a\u0308ra, jalgrattad ei mahu a\u0308ra, siis midagi ei ole parata. Aga kahju on ku\u0308ll, ilusad puud,\" ra\u0308a\u0308kis Laine."}, {"text_idx": "#000014", "text": "\"Kui uued asemele tulevad siis, ei oska midagi o\u0308elda. Eks nad on vanad muidugi juba,\" u\u0308tles Tiit."}, {"text_idx": "#000015", "text": "\"Mina alati suhtun natukene kriitiliselt, kui vanad va\u0308a\u0308rikad puud maha vo\u0303etakse. See peab ikka va\u0308ga po\u0303hjendatud olema, aga mul ei ole ta\u0308pset visiooni, mis on plaanis ja mis tuleb,\" u\u0308tles Triin."}, {"text_idx": "#000016", "text": "Posti ta\u0308nava remondi ta\u0308htaeg on jaanuari lo\u0303pus. Linnavalitsus loodab, et autod pa\u0308a\u0308sevad ta\u0308navale juba enne talve."}, {"text_idx": "#000017", "text": "Haapsalu kesklinna u\u0308he po\u0303hita\u0308nava remont la\u0308ks talve to\u0303ttu pausile"}, {"text_idx": "#000019", "text": "Teeremondi to\u0303ttu ja\u0308a\u0308b Haapsalu vanalinn autodele kitsaks"}, {"text_idx": "#000024", "text": "Luurejuht Budanov saab Ukraina uueks kaitseministriks"}, {"text_idx": "#000025", "text": "Reznikov: Venemaa suurpealetung vo\u0303ib alata juba veebruaris"}, {"text_idx": "#000027", "text": "Flora alistas viimase minuti va\u0308ravast Austria viienda meeskonna"}, {"text_idx": "#000031", "text": "Vo\u0303lgnikest Vene kodanike korterite vo\u0303o\u0303randamine muutus lihtsamaks"}, {"text_idx": "#000033", "text": "Vene naftale seatud piirangute to\u0303ttu vo\u0303ib Soome lahe keskkond ohtu sattuda"}, {"text_idx": "#000034", "text": "Ta\u0308nak vo\u0303itis Otepa\u0308a\u0308 talverallil ko\u0303ik kaheksa kiiruskatset"}, {"text_idx": "#000036", "text": "Asenduskodust poja leidnud Anzelika: ta ku\u0308sis alguses iga pa\u0308ev, millal turvakodusse tagasi peab minema"}, {"text_idx": "#000037", "text": "Esmaspa\u0308ev tuleb sajuta ja temperatuur to\u0303useb plusspoolele"}, {"text_idx": "#000041", "text": "Otse kell 18: konkursi \"Teadus 3 minutiga\" finaal"}, {"text_idx": "#000043", "text": "ETV2 teemao\u0303htu on pu\u0308hendanud Marko Matverele"}, {"text_idx": "#000044", "text": "Lapsed hindasid saates \"Hommik Anuga\" filmi \"Kaka, kevad ja teised\""}, {"text_idx": "#000046", "text": "Karl-Erik Taukar: minus ei ole seda turundusgeeniust, et promoda uut singlit lapseootusuudisega"}, {"text_idx": "#000050", "text": "Endine Postimehe maja seisab Tartus tu\u0308hjana"}, {"text_idx": "#000053", "text": "Mehis Heinsaart u\u0308llatas Tammsaare preemia vo\u0303it"}]